CELEX: 62007CN0502
Language: el
Date: 2007-11-16 00:00:00
Title: Υπόθεση C-502/07: Αίτηση για την έκδοση προδικαστικής αποφάσεως, την οποία υπέβαλε το Naczelny Sąd Administracyjny (Δημοκρατία της Πολωνίας) στις 16 Νοεμβρίου 2007 — K-1 Sp. z o.o. w Toruniu κατά Dyrektor Izby Skarbowej w Bydgoszczy

26.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/30
            
         Αίτηση για την έκδοση προδικαστικής αποφάσεως, την οποία υπέβαλε το Naczelny Sąd Administracyjny (Δημοκρατία της Πολωνίας) στις 16 Νοεμβρίου 2007 — K-1 Sp. z o.o. w Toruniu κατά Dyrektor Izby Skarbowej w Bydgoszczy
   (Υπόθεση C-502/07)
   (2008/C 22/55)
   Γλώσσα διαδικασίας: η πολωνική
   Αιτούν δικαστήριο
   Naczelny Sąd Administracyjny
   Διάδικοι στην υπόθεση της κύριας δίκης
   
      Προσφεύγουσα: K-1 Sp. z o.o. w Toruniu
   
      Καθού: Dyrektor Izby Skarbowej w Bydgoszczy
   Προδικαστικά ερωτήματα
   
               1)
            
            
               Αποκλείει το άρθρο 2, παράγραφοι 1 και 2, της πρώτης οδηγίας 67/227/ΕΟΚ (1) του Συμβουλίου, της 11ης Απριλίου 1967, περί της εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών, σε συνδυασμό με τα άρθρα 2, 10, παράγραφος 1, στοιχείο α', και 10, παράγραφος 2, της έκτης οδηγίας 77/388/ΕΟΚ (2) του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — κοινό σύστημα φόρου προστιθεμένης αξίας: ομοιόμορφη φορολογική βάση, τη δυνατότητα να επιβληθεί στον υποκείμενο στον φόρο προστιθεμένης αξίας η υποχρέωση να καταβάλει την πρόσθετη φορολογική οφειλή υπό την έννοια του άρθρου 109, παράγραφοι 5 και 6, του νόμου της 11ης Μαρτίου 2004 περί του φόρου επί αγαθών και υπηρεσιών, όταν διαπιστώνεται ότι ο υποκείμενος στον ΦΠΑ εμφάνισε στην υποβληθείσα φορολογική δήλωση ως πιστωτικό υπόλοιπο ή φόρο εισροών ένα ποσό το οποίο είναι μεγαλύτερο από το πραγματικό;
            
         
               2)
            
            
               Μπορούν τα «ειδικά μέτρα» υπό την έννοια του άρθρου 27, παράγραφος 1, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — κοινό σύστημα φόρου προστιθεμένης αξίας: ομοιόμορφη φορολογική βάση, λαμβανομένου υπόψη του χαρακτήρα τους και του σκοπού τους, να συνίστανται στην επιβολή πρόσθετης φορολογικής οφειλής στον υποκείμενο σε ΦΠΑ, η οποία καθορίζεται με απόφαση της φορολογικής αρχής, όταν διαπιστώνεται το αντικειμενικό γεγονός ότι ο υποκείμενος στον φόρο δήλωσε υπερβολικά υψηλό ποσό ως πιστωτικό υπόλοιπο ή υπερβολικά υψηλά ποσό ως πραγματικό φόρο εισροών;
            
         
               3)
            
            
               Περιλαμβάνει η εξουσία την οποία παρέχει το άρθρο 22 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — κοινό σύστημα φόρου προστιθεμένης αξίας: ομοιόμορφη φορολογική βάση, το δικαίωμα επιβολής πρόσθετης φορολογικής οφειλής κατά την έννοια του άρθρου 109, παράγραφοί 5 και 6, του νόμου της 11ης Μαρτίου 2004 περί του φόρου επί αγαθών και υπηρεσιών;
            
         
      (1)  EE ειδ. έκδ. 09/001, σ. 3.
   
      (2)  ΕΕ ειδ. έκδ. 09/001, σ. 49.